
Text rozhodnutia
Súd: Krajský súd Bratislava Spisová značka: 14Co/184/2013 Identifikačné číslo súdneho spisu: 1111230052 Dátum vydania rozhodnutia: 31. 07. 2013 Meno a priezvisko sudcu, VSÚ: JUDr. Katarína Javorčíková ECLI: ECLI:SK:KSBA:2013:1111230052.1 Uznesenie Krajský súd v Bratislave v právnej veci navrhovateľky: M.. I. M., bytom A. XX/XX, K. K., zast.: Mgr. Petrom Arendackým, advokátom, Čapkova 2, Bratislava, proti odporcovi: Slovenská republika - Ministerstvo spravodlivosti SR, so sídlom Župné námestie 13, Bratislava, o náhradu škody, o odvolaní navrhovateľky proti uzneseniu Okresného súdu Bratislava I v Bratislave zo dňa 13.2.2013, č.k. 15C 146/2011-53, pomerom hlasov 3:0, takto r o z h o d o l : Odvolacie konanie sa z a s t a v u j e . o d ô v o d n e n i e : Napadnutým uznesením súd prvého stupňa odkázal navrhovateľku na Centrum právnej pomoci, Námestie slobody 12, P.O.BOX 18, 810 05 Bratislava 15, a to v lehote 20 dní odo dňa doručenia uznesenia. Svoje rozhodnutie odôvodnil tým, že vzhľadom k tomu, že navrhovateľka požiadala o ustanovenie zástupcu z radov advokátov, a zároveň bola uznesením tamojšieho súdu zo dňa 13.2.2013, č.k. 15C 146/2011-52 oslobodená od súdnych poplatkov, súd rozhodol v zmysle § 30 O.s.p. a odkázal navrhovateľku v lehote 20 dní odo dňa doručenia uznesenia na Centrum právnej pomoci, na ktorúkoľvek jeho kanceláriu. Proti tomuto uzneseniu podala v zákonom stanovenej lehote odvolanie navrhovateľka, ktorej bol medzičasom rozhodnutím Centra právnej pomoci zo dňa 19.4.2013, sp.zn. 3245/2013 priznaný nárok na poskytovanie právnej pomoci a bol určený advokát na právnu pomoc a zastupovanie navrhovateľky v tomto súdnom konaní. Písomným podaním doručeným súdu dňa 18.7.2013 zobrala navrhovateľka prostredníctvom svojho zástupcu svoje odvolanie v celom rozsahu späť. Vzhľadom na to, že o odvolaní nebolo doposiaľ odvolacím súdom rozhodnuté, bolo možné ho vziať späť (§ 207 ods. 2 O.s.p.), a keďže zo strany navrhovateľky došlo k účinnému späťvzatiu odvolania, v dôsledku čoho zanikol predmet odvolacieho konania, odvolací súd odvolacie konanie zastavil (§ 207 ods. 3 O.s.p.). Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1111230052.1 (dáta aktuálne k 14. 11. 2026). Záväzné je znenie zverejnené súdom.




